Държавен вестник, бр. 100, 2020 г., стр. 43

БРОЙ  100	
Д Ъ Р Ж А В Е Н  В Е С Т Н И К 	
СТР.  43  
Условия за провеждане на оце­
няването:
За средства 1 и 2:
• Учебен кабинет
• Интернет
За средство 3: 
• Учебен кабинет/реална работна среда – търговски обект 
Критерии за оценяване:
За средство 1:
• Отговаря правилно на зададените в теста въпроси в рамките на 
определеното време, като демонстрира задълбочени познания 
За средство 2:
• Разпознава проблема в зададения казус, генерира идеи за разрешаване 
на проблема, избира най-добрата идея, вярно, точно и мотивирано 
определя действията за разрешаване на проблема и прави оценка 
за евентуални последствия от взетото решение
За средство 3: 
• Вярно, точно и мотивирано изпълнява практическата задача, като 
спазва определеното време за изпълнение
4. Изисквания към материалната база
Обучението по теория на професията се 
осъществява в учебни кабинети, осигурява­
щи места за обучение на всички обучавани, 
а по учебна и производствена практика – в 
лаборатории по химия, аналитична химия 
с инструментални методи, микробиология, 
биохимия, в лаборатории в предприятия и 
фирми, в търговски обекти, предназначени 
за търговия на дребно и едро с козметични 
и биологични продукти, хранителни добавки 
и битова химия.
4.1. Учебен кабинет за обучение по теория
Обзавеждането на учебния кабинет включ­
ва: работно място на обучавания (работна 
маса и стол), работно място за обучаващия 
(работна маса и стол), учебна дъска, мебели 
(предимно шкафове за различни цели), гладка 
свободна стена за окачване на табла, екран 
за прожектиране, дъска за писане и други 
средства за обучение.
Учебните кабинети трябва да отговорят на 
необходимите ергономични, хигиенни и есте­
тически изисквания, като създават предпостав­
ки за успешно усвояване на знанията, уменията 
и формирането на професионално-личностни 
качества на обучаваните. Кабинетите се обо­
рудват със съответните дидактически средства, 
осигуряващи условия за самостоятелна учебна 
дейност на всеки учащ.
4.2. База за обучение по практика
В учебните лаборатории се провежда обу­
чението по практика за формиране на знания, 
умения и професионални компетентности у 
обучаваните. Планирането, разположението 
и оборудването на учебните лаборатории 
са съобразени със спецификата на учебната 
дейност, с целите и задачите на обучението 
по професията, със санитарно-хигиенните 
изисквания.
Обзавеждането на лабораториите включва: 
работни места за обучаваните и за обуча­
ващия, водна и електрическа инсталация и 
инсталация за обратните води. Работните 
места е целесъобразно да бъдат разположе­
ни успоредно или шахматно на общ плот в 
единия край на помещението, облицовани с 
подходящ материал. Под плота се монтират 
шкафове за съхранение на приборите и съ­
довете, необходими за лабораторни упраж­
нения. Върху плота на стелажи се подреж­
дат необходимите стъклария и реактиви. В 
лабораториите следва да има технически и 
инсталационни съоръжения с общо предназ­
начение: автоматично включване и изключ­
ване на вентилационната и електрическата 
инсталация, на осветлението, на завесите, 
на екрана и др. Лабораториите трябва да са 
оборудвани с аптечка, средства за гасене на 
пожар, лични предпазни средства, венти­
лационни устройства. Към лабораториите 
следва да са разположени следните поме­
щения: тегловно, апаратно, подготвително 
и хранилище за реактиви. В непосредствена 
близост до лабораториите трябва да има: стая 
за материали, стая за апаратурата, стая за 
подготовка и склад за реактивите. Съхране­
нието на реактивите да бъде под контрола 
на преподавателя, а условията и редът за 
достъп до тях се регламентират със заповед 
на ръководителя на обучаващата институция. 
Обучението по учебна и производствена 
практика по учебен предмет или модул от 
професионалната подготовка, свързана с 
ЕРУ 14 и ЕРУ 15, се провежда в търговски 
обекти, специализирани за козметични, пар­
фюмерийни, биологични продукти и битова 
химия.
4.2.1. Учебна лаборатория по неорганична 
химия/органична химия
Предназначена е за провеждане на упраж­
нения по неорганична химия и по органична 
химия. Оборудването включва: компютри, 
демонстрационна маса, периодична система, 
дестилатор, сушилни, електрически котлони, 
предпазни мрежи, пещи за накаляване, ка­
мина, водни, пясъчни и маслени бани, вани, 
филтри, центрофуги, технически и аналитични 
везни, pH метри, статив с комплект от реак­
тиви, лабораторни съдове, макети, модели и 
схеми, прибори и пособия и други съобразно 
действащите нормативи.